62019TO0479(03)_INF
A Törvényszék végzése (kibővített tizedik tanács), 2025. június 10. – Hypo Vorarlberg Bank kontra ESZT (2019. évi előzetes hozzájárulások)
(T‑479/19. sz. ügy)
„Gazdasági és monetáris unió – Bankunió – A hitelintézetekre és bizonyos befektetési vállalkozásokra vonatkozó Egységes Szanálási Mechanizmus (ESZM) – Egységes Szanálási Alap (ESZA) – Az ESZT‑nek a 2019. évi előzetes hozzájárulások kiszámításáról szóló határozata – Az éves célszint meghatározása – A 806/2014/EU rendelet 70. cikke (2) bekezdésének első és negyedik albekezdésében előírt felső határ – Indokolási kötelezettség – A meghallgatáshoz való jog – A jogbiztonság elve – A hatékony bírói jogvédelemhez való jog – Jogellenességi kifogás – Nyilvánvalóan minden jogi alapot nélkülöző kereset”
1.
Jogellenességi kifogás – Elfogadhatósági feltételek – Az eredeti kereseti kérelmeket kiigazító beadványban felhozott kifogás – A keresetlevél benyújtásakor ismert ténybeli és jogi elemek – Az említett elemek módosításának hiánya az eredetileg megtámadott jogi aktus helyébe lépő vagy azt módosító jogi aktusban – Elfogadhatatlanság
(A Törvényszék eljárási szabályzata, 86. cikk)
(lásd: 35–37. pont)
2.
Jogellenességi kifogás – Más határozatban már elfogadott hasonló kifogás – Másik határozatban már elfogadott jogellenességi kifogás inter partes hatása – A bíróság azon kötelezettsége, hogy az említett kifogást új ügyben hivatalból figyelembe vegye – Hiány
(EUMSZ 277. cikk)
(lásd: 54–56. pont)
3.
Bírósági eljárás – Keresetlevél – Alaki követelmények – A felhozott jogalapok egyértelmű és pontos ismertetése – A jogalap alátámasztására felhozott kifogásokra vonatkozó hasonló követelmények – Valamely kifogás pontatlan megfogalmazása – Elfogadhatatlanság
(A Törvényszék eljárási szabályzata, 76. cikk, d) pont)
(lásd: 63–66. pont)
4.
Európai uniós jog – Elvek – Jogbiztonság – Uniós szabályozás – Az egyértelműség és a pontosság követelményei – Korlátok
(lásd: 104–107. pont)
5.
Európai uniós jog – Elvek – Védelemhez való jog – A hatékony bírói jogvédelemhez való jog – Terjedelem – Az Egységes Szanálási Testületnek (ESZT) az Egységes Szanálási Alapba (ESZA) fizetendő előzetes hozzájárulások megállapításáról szóló határozata – A kontradiktórius eljárás elve – Kivételek – Az üzleti titok védelmének általános elve – Mérlegelés – Megengedhetőség
(Az Európai Unió Alapjogi Chartája, 47. cikk; 806/2014 európai parlamenti és tanácsi rendelet; 2015/63 bizottsági rendelet, 4–7. és 9. cikk, és I. melléklet; 2014/59 európai parlamenti és tanácsi irányelv)
(lásd: 151–165. pont)
6.
Az Európai Unió intézményei – A hatáskörök gyakorlása – Felhatalmazáson alapuló jogi aktusok elfogadása céljából a Bizottságnak adott felhatalmazás – Jogalkotási aktus módosítására vonatkozó felhatalmazás – Az e jogi aktus kiegészítésére vonatkozó felhatalmazástól való megkülönböztetés
(EUMSZ 290. cikk, (1) bekezdés)
(lásd: 170–172. pont)
7.
Intézmények jogi aktusai – Időbeli hatály – A visszaható hatály tilalma – Kivételek – Feltételek – Közérdekű célkitűzés megvalósulása és a jogos bizalom tiszteletben tartása – Az Egységes Szanálási Testületnek (ESZT) az Egységes Szanálási Alapba (ESZA) fizetendő előzetes hozzájárulások megállapításáról szóló határozatának visszavonása az indokolási kötelezettség megsértésének orvoslása érdekében – Az előző határozattal azonos időpontban hatályba lépő határozat elfogadása – Az említett hozzájárulások összegével és kiszámításával kapcsolatos módosítások hiánya – A ESZA‑ba fizetendő hozzájárulások céljának figyelembevétele – Megengedhetőség
(806/2014 európai parlamenti és tanácsi rendelet, 2. cikk, 67. cikk, (4) bekezdés, 69. és 70. cikk)
(lásd: 195., 198., 199. pont)
8.
Gazdaság‑ és monetáris politika – Gazdaságpolitika – A hitelintézetekre és bizonyos befektetési vállalkozásokra vonatkozó Egységes Szanálási Mechanizmus – Az Egységes Szanálási Alapba fizetendő előzetes hozzájárulások – Cél – Biztosítási logika – Elegendő pénzügyi források pénzügyi szektor általi biztosításának garanciája – A végső célszint meghatározása – E szint dinamikus természete – A biztosított betétek kezdeti időszak végén fennálló összegének kiszámítása alapján történő meghatározás – Megengedhetőség
(806/2014 európai parlamenti és tanácsi rendelet, (41) és (101) preambulumbekezdés, 69. cikk, (1) bekezdés, és 76. cikk, (1) bekezdés)
(lásd: 211–217. pont)
9.
Intézmények jogi aktusai – Indokolás – Kötelezettség – Terjedelem – Az Egységes Szanálási Testületnek (ESZT) az Egységes Szanálási Alapba (ESZA) fizetendő előzetes hozzájárulások megállapításáról szóló határozata – Annak szükségességének hiánya, hogy e határozatban szerepeltessék a hozzájárulások kiszámítása pontosságának az ellenőrzését lehetővé tévő információk összességét – Az indokolási kötelezettség és az érintett intézmények üzleti titkainak védelmére vonatkozó általános elv egymással szembeni mérlegelése – A 2015/63 felhatalmazás alapján hozott rendelet azon rendelkezéseinek jogszerűsége, amelyek az ESZA‑hoz való előzetes hozzájárulások kiszámítási módszerére vonatkoznak – Az üzleti titok tiszteletben tartásának elve – Az ESZT kötelezettsége arra, hogy összesítve és anonimizálva tegye közzé és az érintett intézményekkel közölje az intézményekre vonatkozó, az előzetes hozzájárulások kiszámításához szükséges adatokat
(EUMSZ 296. cikk, második bekezdés; 806/2014 európai parlamenti és tanácsi rendelet; 2015/63 bizottsági rendelet, 4–7. és 9. cikk, és I. melléklet; 2014/59 európai parlamenti és tanácsi irányelv)
(lásd: 242–253., 280. pont)
10.
Intézmények jogi aktusai – Indokolás – Kötelezettség – Terjedelem – Az Egységes Szanálási Testületnek (ESZT) az Egységes Szanálási Alapba (ESZA) fizetendő előzetes hozzájárulások megállapításáról szóló határozata – Kizárólag olyan más jogi aktusokon, úgymint előzetes határozatokon alapuló indokolás, amelyek részletezik és kiegészítik az említett hozzájárulások megállapításának egyes vetületeit – Ezen egyéb aktusok közzétételének vagy intézményekkel való közlésének hiánya – Jogellenesség
(EUMSZ 296. cikk, második bekezdés)
(lásd: 306., 311. pont)
11.
Európai uniós jog – Elvek – Védelemhez való jog – A meghallgatáshoz való jog – Terjedelem – Az érintett hitelintézetek Egységes Szanálási Alapba (ESZA) fizetendő előzetes hozzájárulások kiszámításával kapcsolatos észrevételeinek megfogalmazására szolgáló online formanyomtatvány – Megengedhetőség – A meghallgatáshoz való jog megsértése – Hiány
(Az Európai Unió Alapjogi Chartája, 41. cikk, (2) bekezdés, a) pont)
(lásd: 378., 379., 384. pont)
Rendelkező rész
1)
A Törvényszék a keresetet elutasítja.
2)
Mindegyik fél maga viseli a saját költségeit.